cyanic-selkie/wikianc huggingface dataset:
รัตนาวดี
การสร้าง
รัตนาวดี ถูกนำมาสร้างเป็นภาพยนตร์และละครโทรทัศน์มาแล้ว 3 ครั้ง โดยครั้งแรกในรูปแบบภาพยนตร์ในปี พ.ศ. 2528 โดย ไฟว์สตาร์โปรดักชั่น กำกับการแสดงโดย รุจน์ รณภพ นำแสดงโดย จารุณี สุขสวัสดิ์ รับบทท่านหญิงรัตนาวดี หลังจากที่เคยรับบทเป็น ปริศนา และ สุชาดา จากเรื่องเจ้าสาวของอานนท์ และ เกรียงไกร อุณหะนันท์ รับบทท่านชายดนัยวัฒนา ซึ่งเคยรับบทเป็น ท่านชายพจน์ คู่กับจารุณีในเรื่อง ปริศนา ร่วมด้วย วรรษมน วัฒโรดม, กิติยา โลหะพรรณ, เอกลักษณ์ ยลระบิล, ศรินทิพย์ ศิริวรรณ โดยภาพยนตร์เรื่องนี้ทางรุจน์ รณภพ สร้างเพื่อจารุณีโดยเฉพาะ เพราะตอนนั้นทางไฟว์สตาร์ได้รับจินตหรา สุขพัฒน์เข้ามาเป็นนางเอกในสังกัด รุจน์จึงสร้างรัตนาวดีเพื่อเป็นการขอบคุณและส่งท้ายจารุณี ซึ่งเป็นนางเอกคู่บุญ นับตั้งแต่ บ้านทรายทอง ที่ประสบความสำเร็จอย่างล้นหลาม จนทำให้จารุณีได้ร่วมงานกับรุจน์ และไฟว์สตาร์ต่อมาอีกหลายเรื่อง ต่อมาในปี พ.ศ. 2531-32 กลับมาทำเป็นละครโทรทัศน์ทาง ช่อง 3 โดย วรายุฑ มิลินทจินดา นำแสดงโดย ขวัญฤดี กลมกล่อม รับบทท่านหญิงรัตนาวดี โดยถือเป็นการรับบทนางเอกครั้งแรกของขวัญฤดี และ เกรียงไกร อุณหะนันทน์ พระเอกจากฉบับภาพยนตร์ซึ่งได้กลับมารับบทท่านชายดนัยวัฒนาอีกครั้ง โดยถ่ายทำที่ประเทศฝรั่งเศส ร่วมด้วย จุรี โอศิริ, กฤษณ์ ศุกระมงคล, นัย สุขสกุล, ปรารถนา สัชฌุกร, สุประวัติ ปัทมสูต, ตฤณ เศรษฐโชค, หทัยรัตน์ อมตวณิชย์, ปัญญา นิรันดร์กุล, วรายุฑ มิลินทจินดา และอดุลย์ ดุลยรัตน์ กำกับการแสดงโดย อดุลย์ ดุลยรัตน์ ออกอากาศ 23 ธันวาคม 2531 – 28 มกราคม 2532
ชวาเบิน
ชวาเบิน (Schwaben) หรือชื่อในภาษาอังกฤษคือ สเวเบีย (Swabia) เป็นหนึ่งในเจ็ดส่วนภูมิภาค (เรกีรุงชเบเซิร์ค) ในรัฐบาวาเรีย ประเทศเยอรมนี ตั้งอยู่ทางตะวันตกเฉียงใต้ของบาวาเรียติดกับพรมแดนรัฐบาเดิน-เวือร์ทเทิมแบร์ค ทางทิศใต้ติดกับพรมแดนประเทศออสเตรีย ดินแดนนี้ในอดีตมีดยุกจากราชวงศ์โฮเอ็นชเตาเฟินเป็นผู้ปกครอง ต่อมาถูกผนวกเข้ากับรัฐบาวาเรียในค.ศ. 1803
กระทรวงกลาโหม (เยอรมนี)
กระทรวงกลาโหมสหพันธ์ (Bundesministerium der Verteidigung) ย่อเป็น BMVg เป็นกระทรวงส่วนกลางของประเทศเยอรมนี นำโดยรัฐมนตรีว่าการกระทรวงกลาโหมสหพันธ์ ที่ทำการกระทรวงกลาโหมตั้งอยู่ที่นครบ็อน และมีสำนักงานย่อยอยู่ในกรุงเบอร์ลิน
เมื่อประเทศเยอรมนีแตกออกเป็นเยอรมนีตะวันตก–เยอรมนีตะวันออกภายหลังสงครามโลกครั้งที่สอง รัฐบาลเยอรมนีตะวันตกตั้งกระทรวงกลาโหมขึ้นในปี 1955 ที่กรุงบ็อน ซึ่งเป็นเมืองหลวงของเยอรมนีตะวันตกในขณะนั้น
มาตรา 65a ของรัฐธรรมนูญสหพันธ์ บัญญัติให้รัฐมนตรีว่าการกระทรวงกลาโหมดำรงตำแหน่งเป็น ผู้บัญชาการและผู้ถืออำนาจสั่งการเหนือกองทัพสหพันธ์สาธารณรัฐเยอรมนี (Befehls- und Kommandogewalt über die Streitkräfte der Bundesrepublik Deutschland) มาตรา 115b บัญญัติว่า ในภาวะป้องกันประเทศซึ่งถูกประกาศโดยสภาสหพันธ์ อำนาจดังกล่าวจะถูกโอนไปที่นายกรัฐมนตรีสหพันธ์
กระทรวงกลาโหมมีเจ้าหน้าที่ทั้งหมด 3,730 คน ในจำนวนนี้ทำงานอยู่ในบ็อน 3,230 คน และทำงานอยู่ในเบอร์ลินราว 500 คน
ดี. บี. คูเปอร์
แดน คูเปอร์ (Dan Cooper) เป็นนามแฝงของชายนิรนามรายหนึ่งซึ่งจี้เครื่องบินโบอิง 727 ในน่านฟ้าของสหรัฐระหว่างพอร์ตแลนด์กับซีแอตเทิลในบ่ายวันที่ 24 พฤศจิกายน พ.ศ. 2514 ชายคนนี้ซื้อตั๋วสายการบินโดยใช้นามแฝงว่า Dan Cooper แต่เนื่องจากข่าวการสื่อสารผิดพลาดทำให้กลายเป็นที่รู้จักในตำนานที่โด่งดังในนาม D. B. Cooper เขารีดไถค่าไถ่ 200,000 ดอลลาร์ (เทียบเท่ากับ 1,260,000 ดอลลาร์ในปี พ.ศ. 2562) และกระโดดร่มเพื่อเผชิญกับชะตากรรมที่ไม่แน่นอน แม้จะมีการตามล่าอย่างกว้างขวางและการสอบสวนของเอฟบีไอที่ยืดเยื้อ แต่ผู้กระทำผิดก็ไม่เคยถูกระบุหรือระบุตัวตน ยังคงเป็นกรณีเดียวที่ยังไม่ได้รับการแก้ไขของการละเมิดลิขสิทธิ์ทางอากาศในประวัติศาสตร์การบินพาณิชย์
ฟุจิวะระ โนะ ทะกะอิโกะ
ฟุจิวะระ โนะ ทะกะอิโกะ (藤原高子 (Fujiwara no Takaiko) ; 1385 – 6 พฤษภาคม 1453) พระสนมและพระราชชนนีในจักรพรรดิญี่ปุ่นโดยเป็นพระสนมใน จักรพรรดิเซวะ จักรพรรดิองค์ที่ 56 และเป็นพระราชมารดาใน จักรพรรดิโยเซ จักรพรรดิองค์ที่ 57
เมื่อจักรพรรดิโยเซขึ้นสืบราชบัลลังก์ต่อจากจักรพรรดิเซวะเมื่อ พ.ศ. 1419 ก็ได้สถาปนาพระราชมารดาให้มีสถานะเทียบเท่าพระราชชนนี
จอนาทัน เมเจอส์
จอนาทัน เมเจอส์ (Jonathan Majors); เกิด 7 กันยายน พ.ศ. 2532 ) เป็นนักแสดงชาวอเมริกัน เขามีชื่อเสียงโด่งดังหลังจากแสดงในภาพยนตร์สารคดีอิสระเรื่อง The Last Black Man in San Francisco (2019) ในปี พ.ศ. 2563 เขาได้รับการแจ้งให้ทราบในวงกว้างเกี่ยวกับการแสดงในบท Atticus Freeman ในซีรีส์โทรทัศน์เรื่อง Lovecraft Country ของ HBO
เซียงหยาง
เซียงหยาง เป็นนครระดับจังหวัดทางตะวันตกเฉียงเหนือของมณฑลหูเป่ย์ ประเทศจีน และเป็นนครที่ใหญ่เป็นอันดับสองในมณฑลหูเป่ย์เรียงตามจำนวนประชากร เป็นที่รู้จักในชื่อ เซียงฝาน ตั้งแต่ปี 1950 ถึง 2010 มีแม่น้ำฮั่นไหลผ่านใจกลางเมืองเซียงหยาง และแบ่งเมืองออกเป็นเหนือ–ใต้ เมืองนี้เป็นการรวมกันของสองเมืองที่เคยอยู่แยกกัน ได้แก่ ฝานเฉิง และเซียงเฉิง รวมกันเป็นเมืองชื่อเซียงฝาน มาจนถึงปี 2010 เมืองเก่าเซียงหยางตั้งอยู่ทางใต้ของแม่น้ำฮั่น ซึ่งมีกำแพงเมืองที่ยังไม่เสียหายที่เก่าแก่ที่สุดแห่งหนึ่งในประเทศจีน ขณะที่ฝานเฉิงตั้งอยู่ทางเหนือของแม่น้ำฮั่น ทั้งสองเมืองมีบทบาททางประวัติศาสตร์ที่โดดเด่นทั้งในประวัติศาสตร์จีนโบราณและก่อนสมัยใหม่ ปัจจุบัน เมืองนี้เป็นเป้าหมายของการลงทุนของภาครัฐและภาคเอกชน เนื่องจากจีนมุ่งพยายามที่จะขยายเมืองและพัฒนามณฑลที่อยู่ทางตอนในของประเทศ ในปี 2017 ประชากรของนครระดับจังหวัดเซียงหยางมีจำนวน 5.65 ล้านคน โดยในจำนวนนี้เป็นผู้อยู่อาศัยในพื้นที่เขตเมือง 3.37 ล้านคน
เขตการปกครอง
นครระดับจังหวัดเซียงหยางแบ่งออกเป็นเขตการปกครองระดับอำเภอจำนวน 9 แห่ง ได้แก่ 3 เขต, 3 นครระดับอำเภอ และ 3 อำเภอ
และยังแบ่งย่อยลงอีกเป็นเขตการปกครองระดับตำบลจำนวน 159 แห่ง ได้แก่ 106 เมือง, 29 ตำบล และ 24 แขวง
อุนเทอร์ฟรังเคิน
อุนเทอร์ฟรังเคิน (Unterfranken) หรือชื่อในภาษาอังกฤษคือ โลว์เออร์ฟรังโกเนีย (Lower Franconia) เป็นหนึ่งในเจ็ดส่วนภูมิภาค (เรกีรุงชเบเซิร์ค) ของรัฐบาวาเรีย ประเทศเยอรมนี ตั้งอยู่ทางตะวันตกเฉียงเหนือของบาวาเรีย มีพรมแดนติดกับรัฐบาเดิน-เวือร์ทเทิมแบร์คทางใต้, รัฐเฮ็สเซินทางตะวันตก และรัฐทือริงเงินทางเหนือ มีศูนย์กลางของส่วนภูมิภาคอยู่ที่เมืองเวือร์ซบูร์ก
เอาดีคัพ 2009
ครั้งแรกของ เอาดีคัพ ทัวร์นาเมนต์ฟุตบอลแข่งขันกันเพียงสองวันนั้นที่มีสี่ทีมและจะมีการลงเล่นในช่วงเดือนกรกฎาคม 2009 ที่สนาม อัลลิอันซ์อาเรนา ใน มิวนิก, ประเทศเยอรมนี. การแข่งขันได้รับการจัดและส่งเสริมโดยผู้ผลิตรถยนต์ เอาดี เพื่อเฉลิมฉลองครบรอบ 100 ปีของการค้าขายและเป็นเจ้าภาพโดยแชมป์ บุนเดิสลีกา ฤดูกาล 2007–08 บาเยิร์นมิวนิก. บาเยิร์นมิวนิกสามารถเอาชนะ แมนเชสเตอร์ยูไนเต็ดในรอบชิงชนะเลิศหลังจากการดวลลูกโทษตัดสินหลังจบเกมเวลาปกติเสมอกันแบบไม่มีประตู. โบคา จูเนียร์ส สามารถเอาชนะ มิลาน ในนัดชิงอันดับที่สาม.
อารยภัฏ
อารยภัฏ หรือ อาริยภัฏ (Āryabhaṭa or Aryabhata I; आर्यभट ช่วงชีวิต พ.ศ. 1019 – 1093 (ค.ศ. 476 - 550)) เป็นนักคณิตศาสตร์ นักดาราศาสตร์ผู้ยิ่งใหญ่คนแรกจากยุคคลาสสิกของคณิตศาสตร์และดาราศาสตร์อินเดีย ผลงานของเขาอาทิเช่น การประมวลหลักคณิตศาสตร์-ดาราศาสตร์ รวมทั้งระบบเลขสิบตัว การใช้เลข ๐ ทศนิยม การที่โลกหมุนรอบตัวเอง การคำนวณจันทรคราส-สุริยคราส พีชคณิตและเรื่องสมการ รวมอยู่ในงานเขียนที่ชื่อว่า อารยภฏีย์ (Āryabhaṭīya) เขียนไว้เมื่อ พ.ศ. 1042 (ค.ศ.499) เมื่อเขาอายุ 23 ปี และอารยสิทธานตะ (Arya- siddhanta)
ชื่อ
โดยมากมักจะมีการสะกดชื่อของเขาผิดคือ อารยภัฏฏ (Aryabhatta) โดยการเอาไปเปรียบเทียบกับชื่ออื่นที่มีคำว่า ภัฏฏะ (bhatta) ต่อท้าย ชื่อของเขาที่สะกดถูกต้องคือ (อารยภัฏ) Aryabhata ในข้อความเกี่ยวกับดาราศาสตร์สะกดชื่อของเขาถูก รวมถึงการบรรยายถึงเขาของพราหมณ์คุปตะ โดยออกชื่อเขามากกว่าหนึ่งร้อยแห่ง นอกจากนี้ ในตัวอย่างส่วนใหญ่ คำว่า Aryabhatta จะไม่ลงตัวกับมาตราคณะฉันท์ (บทร้อยกรอง)
เวลาและสถานที่เกิด
การกล่าวถึงในงานเขียน อารยภฏิย์ ว่าเขาเขียนขึ้นในปีที่ 3,600 ของกลียุค (Kali Yuga) ตอนนั้นเขาอายุ 23 ปี ซึ่งสอดคล้องกับปี พ.ศ. 1043 (ค.ศ.499) และบอกเป็นนัยว่าเขาเกิดในปี พ.ศ. 1019 (ค.ศ. 476) อารยภัฏเรียกเขาเองว่าเป็นชนพื้นเมืองกุสุมาปุระ (Kusumapura) หรือเมืองปาฏลีบุตร (Pataliputra) ปัจจุบันคือเมืองปัฏนะ รัฐพิหาร
สมมติฐานอื่น ๆ
พัสกรที่ 1 บรรยายถึงอารยภัฏว่าเป็นชาวอัสมกิยะ (āśmakīya) (หมายถึงคนที่อาศัยอยู่ในแคว้นอัสสกะ) แว่นแคว้นในช่วงเวลาเดียวกับพระพุทธเจ้า แคว้นอัสสกะประชาชนหนาแน่นในพื้นที่ระหว่างแม่น้ำนารมาดา (Narmada) และแม่น้ำโคธาวารี (Godavari) ในตอนกลางของอินเดีย
ด้านการศึกษา
ค่อนข้างเป็นที่แน่นอนว่า ในบางช่วงเวลา เขาไปยังเมืองกุสุมาปุระ (Kusumapura) เพื่อศึกษาขั้นสูงทั้งฮินดูและพุทธและอาศัยอยู่ที่นั่นเป็นระยะเวลาหนึ่ง เช่นเดียวกับภาสการา ที่ 1 กลอนบรรยายว่าอารยภัฏเป็นหัวหน้าของสถาบันการศึกษา (kulapa ) ที่ Kusumapura และเพราะมหาวิทยาลัยนาลันทา (Nalanda) อยู่ในปาฏลีบุตรมีหอสังเกตการณ์ดาราศาสตร์อยู่ จึงสันนิษฐานว่า อารยภัฏอาจได้เป็นหัวหน้ามหาวิทยาลัยนาลันทาเช่นกัน อารยภัฏยังมีชื่อเสียงจากการสร้างหอดูดาวที่วัดพระอาทิตย์ (The Sun temple) ที่เมืองตาเรกะนะ (Taregana) ในรัฐพิหาร
ผลงาน
อารยภัฏเป็นผู้เขียนบทความหลายเรื่องเกี่ยวกับคณิตศาสตร์และดาราศาสตร์ซึ่งบางส่วนหายไปงานที่ยิ่งใหญ่ของเขาคืออารยภฏีย์ (Aryabhatiya) บทสรุปของคณิตศาสตร์และดาราศาสตร์ ซึ่งได้ถูกอ้างถึงอย่างกว้างขวางในวรรณคดีคณิตศาสตร์ของอินเดียและยังคงรอดมาได้ถึงยุคปัจจุบัน ส่วนที่เป็นคณิตศาสตร์ของอารยภฏีย์ครอบคลุมถึงการคำนวณ arithmetic พีชคณิต algebra ตรีโกณมิติวงกลมราบเรียบ plane trigonometry ตรีโกณมิติทรงกลม spherical trigonometry นอกจากนี้ยังมีเศษส่วนอย่างต่อเนื่อง continued fractions สมการกำลังสอง quadratic equations ผลรวมของชุดกำลัง sums-of-power series และตารางไซน์ (a table of sines) ในอารยภฏีย์นั้นงานส่วนมากที่หายไปคือการคำนวณทางดาราศาสตร์ แต่ก็ยังทราบได้ผ่านงานเขียนของบุคคลร่วมสมัยเดียวกับอารยภัฏคือวราห์มีฮีร์ (Varahamihira) และเหล่านักคณิตศาสตร์และนักวิจารณ์รุ่นต่อมารวมถึงพรหมคุปต์(Brahmagupta)และภาสกร ที่ 1(Bhaskara I) ผลงานนี้ปรากฏเป็นฐานข้อมูลแก่งานที่ชื่อว่า สุริยะ สิทธานตะ (Surya Siddhanta) หรือที่คนไทยรู้จักกันคือคัมภีร์สุริยาตร์และมานัตและใช้คำนวณเวลาเที่ยงคืน เที่ยงวัน และเวลาพระอาทิตย์ขึ้น
งานอารยภฏีย์ยังบรรจุคำอธิบายของเครื่องมือทางดาราศาสตร์เช่น นาฬิกาแดด gnomona เครื่องมือวัดเงา shadow instrument (ฉายา-ยันตระ chhAyA-yantra) อุปกรณ์วัดมุม possibly angle-measuring devices, รูปครึ่งวงกลม semicircular และวงกลม circular แท่งไม้ทรงกระบอก a cylindrical stick (yasti-yantra) อุปกรณ์รูปร่ม umbrella-shaped device (chhatra-yantra) และนาฬิกาน้ำอย่างน้อยสองชนิด คือที่มีรูปทรงโบว์ และทรงกระบอก
ข้อความที่สาม อาจจะเหลือรอดในเวอร์ชันแปลภาษาอาหรับ ซึ่งถูกอ้างว่าแปลโดยอารยภัฏ แต่ชื่อภาษาสันสกฤตของงานชิ้นนี้ไม่เป็นที่รู้กัน อาจจะนำสืบมาจากศตวรรษที่ 9 ซึ่งมันถูกกล่าวถึงโดยนักวิชาการนักประวัติศาสตร์อินเดียชาวเปอร์เซียชื่อ Abū Rayhān al-Bīrūnī
อารยภฏีย์
เฉพาะรายละเอียดเนื้อหาผลงานของเขาเท่านั้นที่ทราบกัน ชื่อผลงานคือ อารยภฏีย์ นี้เป็นเพราะนักวิจารย์ในภายหลังตั้งให้ ตัวเขาเองอาจไม่ใช้ชื่อนี้สำหรับผลงาน ศิษย์ของเขาคือ ภาสกร ที่ 1 เรียกผลงานของเขาว่า อัสมกตันตระ (Ashmakatantra) (แปลว่างานวิทยานิพนธ์จากชาวอัสมกะ) นอกจากนี้ยังมีบางครั้งเรียกว่า Arya-shatas-aShTa (108 คาถาของอารยภัฏ) เพราะมันมี 108 โองการ มันถูกเขียนในแบบสไตล์ สูตร (Sutra) สั้นมาก ซึ่งแต่ละบันทัดจะช่วยในการท่องจำระบบที่ซับซ้อน ดังนั้น การชี้แจงให้ความหมายแบบนี้จึงเป็นเพราะนักวิจารณ์ ข้อความประกอบด้วย 108 คาถา และคาถาอารัมภบท (คำเริ่มต้นแนะนำ) 13 คาถา และถูกจัดแบ่งเป็น 4 บท (pādas)
รายชื่อเมืองในประเทศแอนทีกาและบาร์บิวดา
รายชื่อเมืองในประเทศแอนทีกาและบาร์บิวดา
กรดลิโนเลนิกอัลฟา
กรดลิโนเลนิกอัลฟา (α-Linolenic acid, alpha-Linolenic acid ตัวย่อ ALA) เป็นกรดไขมันแบบ n−3 เป็นกรดไขมันจำเป็น (essential fatty acid) หนึ่งในสองอย่างโดยอีกอย่างก็คือกรดลิโนเลอิก ชื่อแสดงว่ามันจำเป็นต่อสุขภาพเพราะร่างกายมนุษย์ไม่สามารถผลิตได้ จึงต้องได้จากอาหาร เป็นกรดไขมันโอเมกา-3 ที่พบในเมล็ด (ชีอา แฟลกซ์ กัญชง ดูเพิ่มในตาราง) ถั่ว (เด่นที่สุดคือวอลนัต) และในน้ำมันพืชสามัญหลายอย่าง โครงสร้างของมันทำให้ได้ชื่อ IUPAC เป็น all-cis-9,12,15-octadecatrienoic acid ในบทความทางสรีรวิทยาอาจถูกระบุโดยหมายเลขลิพิด คือ 18:3 และ (n−3) ไอโซเมอร์ของมันเป็นกรดลิโนเลนิกแกมมา GLA (gamma linolenic acid) ระบุโดย 18:3 และ (n−6)
กรดเป็นกรดคาร์บอกซิลิกอย่างหนึ่ง มีโซ่เป็นคาร์บอน 18 อะตอม มีพันธะคู่แบบ ซิส 3 คู่ พันธะคู่แรกอยู่ที่คาร์บอนที่สามนับจากปลายโซ่กรดไขมันหมู่ methyl ซึ่งเรียกอีกอย่างว่าปลาย n ดังนั้น กรดจึงเป็นกรดไขมันไม่อิ่มตัวมีพันธะคู่หลายคู่แบบ n−3 (โอเมกา-3) เป็นไอโซเมอร์ของกรดลิโนเลนิกแกมมา (GLA) ซึ่งก็เป็นกรดไขมันไม่อิ่มตัวมีพันธะคู่หลายคู่แบบ n−6 (โอเมกา-6)
ประวัติ
กรดลิโนเลนิกอัลฟาแยกออกเป็นครั้งแรกในปี พ.ศ. 2452 ซึ่งงานปี พ.ศ. 2478 และ พ.ศ. 2485 ได้อ้างอิง ในปี พ.ศ. 2538 จึงสังเคราะห์ได้เป็นครั้งแรกจาก C6 homologating agent โดยปฏิกิริยา Wittig reaction ของ [(Z-Z)-nona-3,6-dien-1-yl]triphenylphosphonium bromide ในรูปแบบเกลือฟอสโฟเนียม (phosphonium salt) กับ methyl 9-oxononanoate แล้วตามด้วยกระบวนการเปลี่ยนเป็นสบู่ (saponification) จะทำให้การสังเคราะห์เสร็จบริบูรณ์
แหล่งของกรดลิโนเลนิกอัลฟาในอาหาร
น้ำมันจากเมล็ดเป็นแหล่งกรดลิโนเลนิกอัลฟาที่สมบูรณ์ที่สุด โดยเฉพาะจากกัญชง ชีอา เพริลลา (perilla) แฟลกซ์ (ที่ให้น้ำมันแฟลกซ์) แต่ก็อาจได้จากเยื่อหุ้มไทลาคอยด์ (thylakoid membrane) จากใบถั่วลันเตา (Pisum sativum) คลอโรพลาสต์ของพืชที่มีเยื่อหุ้มไทลาคอยด์ซึ่งมีหน้าที่สังเคราะห์ด้วยแสงยืดหยุ่นได้ดีมากเพราะมีกรดลิโนเลนิกในระดับสูง
งานศึกษาบางงานระบุว่า ALA จะเสถียรเมื่อสกัดจากเมล็ดหรือเมื่อประกอบอาหาร แต่งานอื่น ๆ ก็ระบุว่า อาจไม่เหมาะใช้อบอาหาร เพราะจะทำพอลิเมอไรเซชันกับตัวเอง เป็นคุณลักษณะที่สามารถใช้ทำสีโดยมีตัวเร่งปฏิกิริยาเป็นโลหะทรานซิชัน ALA บางส่วนอาจออกซิไดซ์เมื่ออบ เปอร์เซ็นต์ของ ALA ในตารางต่อไปนี้หมายถึงน้ำมันที่สกัดได้จากพืชผลแต่ละอย่าง
ผลต่อสุขภาพ
แฟลกซ์เป็นแหล่งกรดลิโนเลนิกอัลฟาที่ดี แม้เมล็ดพืชจะเป็นแหล่งของ ALA ซึ่งดีที่สุด แต่เมล็ดและน้ำมันเมล็ดโดยมากก็มีกรดลิโนเลอิกซึ่งเป็นกรดไขมันแบบ n−6 มากกว่า ข้อยกเว้นก็คือเมล็ดแฟลกซ์ (แต่ต้องบดเพื่อให้ดูดซึมได้ดี) และเมล็ดชีอา กรดลิโนเลอิกเป็นกรดไขมันจำเป็นอีกอย่างหนึ่ง แต่เป็นกรดไขมัน n−6 ซึ่งแข่งกับกรดไขมัน n−3 เพื่อจองตำแหน่งต่าง ๆ ในเยื่อหุ้มเซลล์ และมีผลต่อสุขภาพมนุษย์ที่ต่างกัน อันตรกิริยาระหว่างกรดไขมันจำเป็นทั้งสองนี้เป็นเรื่องซับซ้อน
มนุษย์ได้กรดลิโนเลนิกอัลฟาจากอาหารเท่านั้นเพราะไม่มีเอนไซม์ 12-desaturase และ 15-desaturase ทำให้ไม่สามารถสังเคราะห์จากกรดสเตียริก (stearic acid) ได้ ส่วนกรด eicosapentaenoic acid (EPA; 20:5, n−3) และ docosahexaenoic acid (DHA; 22:6, n−3) แม้เป็นของจำเป็นต่อต่อกระบวนการเมแทบอลิซึมมากมาย แต่ปกติก็จะได้จากน้ำมันปลาและน้ำมันสาหร่าย เพราะแม้มนุษย์จะสังเคราะห์ได้จากกรดลิโนเลนิกอัลฟา แต่ก็มีประสิทธิภาพเพียงไม่กี่เปอร์เซ็นต์ เพราะประสิทธิภาพการสังเคราะห์กรดไขมันไม่อิ่มตัวมีพันธะคู่หลายคู่ซึ่งมีโซ่ยาว LC-PUFA (long-chain polyunsaturated fatty acid) แบบ n−3 จะลดลงตามลำดับ cascade ของการแปรรูปกรดลิโนเลนิกอัลฟา ดังนั้น การสังเคราะห์ DHA (docosahexaenoic acid) ก็จะยิ่งจำกัดกว่าการสังเคราะห์ EPA (eicosapentaenoic acid) การแปลง ALA เป็น DHA ในหญิงจะสูงกว่าในชาย
งานศึกษาหลายงาน แสดงว่า ALA สัมพันธ์กับความเสี่ยงมะเร็งต่อมลูกหมากที่สูงขึ้น โดยไม่แตกต่างเพราะแหล่งอาหาร (ไม่ว่าจะได้จากเนื้อหรือน้ำมันพืช) แต่งานศึกษาขนาดใหญ่ปี พ.ศ. 2549 ก็ไม่พบความสัมพันธ์ระหว่างการทาน ALA ทั้งหมดกับความเสี่ยงโดยทั่วไปของมะเร็งต่อมลูกหมาก และงานวิเคราะห์อภิมานปี พ.ศ. 2552 ก็พบหลักฐานว่ามีความเอนเอียงในการตีพิมพ์ในงานศึกษาก่อน ๆ แล้วสรุปว่า ถ้า ALA เพิ่มความเสี่ยงมะเร็งต่อมลูกหมากโดยประการทั้งปวง ก็เพิ่มแต่เพียงเล็กน้อย
เสถียรภาพและการเติมไฮโดรเจน (ไฮโดรจีเนชัน)
แต่เมื่อเติมไฮโดรเจนเป็นบางส่วน กรดไขมันไม่อิ่มตัวบางส่วนจะกลายเป็นไขมันทรานส์ที่ไม่ถูกสุขภาพ ทั้งผู้บริโภคก็เริ่มเลี่ยงผลิตภัณฑ์ที่มีไขมันทรานส์เพิ่มขึ้นเรื่อย ๆ และรัฐบาลต่าง ๆ ก็เริ่มห้ามใช้ไขมันทรานส์ในผลิตภัณฑ์อาหาร การควบคุมของรัฐและความกดดันทางตลาดเช่นนี้ได้กระตุ้นให้พัฒนาถั่วเหลืองที่มีกรดลิโนเลนิกอัลฟาต่ำ พันธุ์ใหม่เช่นนี้ให้น้ำมันที่เสถียรกว่าสำหรับการต่าง ๆ โดยไม่จำเป็นต้องเติมไฮโดรเจน จึงให้ผลิตภัณฑ์ที่ไร้ไขมันทรานส์ เช่น น้ำมันสำหรับทอด
กลุ่มบริษัทหลายกลุ่มกำลังนำถั่วเหลืองที่มี ALA ต่ำมาวางขายในตลาด บริษัทดูพอนต์ (DuPont) ได้ใช้วิธี gene silencing (ควบคุมไม่ให้ยีนหนึ่ง ๆ ในเซลล์แสดงออก) กับยีน FAD2 ที่เข้ารหัสเอนไซม์ Δ6-desaturase ซึ่งให้ผลเป็นน้ำมันถั่วเหลืองที่มีทั้งกรดลิโนเลนิกอัลฟาและกรดลิโนเลอิกน้อย
หัวใจและหลอดเลือด
มีหลักฐานบ้างว่า การบริโภค ALA อาจป้องกันโรคหัวใจและหลอดเลือดบ้างเล็กน้อย
อัลเฟรด โมลินา
อัลเฟรด โมลินา (Alfred Molina; ชื่อเกิด อัลเฟรโด โมลินา; 24 พฤษภาคม พ.ศ. 2496) เป็นนักแสดงและนักพากย์ชาวอังกฤษ-อเมริกันที่ปรากฏตัวในผลงานภาพยนตร์โทรทัศน์และละครเวทีมากกว่า 200 เรื่อง เขาขึ้นสู่ความโดดเด่นใน West End เป็นครั้งแรกโดยได้รับรางวัล Laurence Olivier Award สาขาผู้มาใหม่ยอดเยี่ยม จากผลงานการผลิตของ Oklahoma! ในปี 1980 เขาเปิดตัวในละครบรอดเวย์ในบท Yvan ในเรื่อง Art ตั้งแต่ปี พ.ศ. 2541 ถึง 2542 บทบาทบรอดเวย์อื่น ๆ ของเขา ได้แก่ Tevye ในละครเพลงเรื่อง Fiddler on the Roof ตั้งแต่ปี 2004 ถึงปี 2005 และ Mark Rothko ในละครเรื่อง Red ตั้งแต่ปี 2009 ถึง 2010
กีฬาปัญจกีฬาสมัยใหม่ในโอลิมปิกเยาวชนฤดูร้อน 2010
กีฬาปัญจกีฬาสมัยใหม่ในโอลิมปิกเยาวชนฤดูร้อน 2010 เป็นการแข่งขันกีฬาปัญจกีฬาสมัยใหม่ที่จัดขึ้นประเทศสิงคโปร์ กำหนดแข่งขันระหว่างวันที่ 21-23 สิงหาคม ค.ศ.2010 โดยได้จัดขึ้นที่สนาม Singapore Sports School ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน 48 คน จาก 28 ประเทศ
ประเทศที่เข้าร่วมแข่งขัน
ดังต่อไปนี้:
เจมี อเล็กซานเดอร์
เจมี ลอเรน อเล็กซานเดอร์ (Jaimie Lauren Alexander; ชื่อเกิด Jaimie Lauren Tarbush; เกิด 12 มีนาคม พ.ศ. 2527) เป็นนักแสดงหญิงชาวอเมริกัน เธอเป็นที่รู้จักจากการรับบท เจสซี ในซีรีส์ทีวีเรื่อง Kyle XY และ Lady Sif ใน จักรวาลภาพยนตร์มาร์เวล ตั้งแต่ปี พ.ศ. 2558 ถึง 2563 เธอได้แสดงในซีรีส์เรื่อง Blindspot ของ NBC
ข้าวต้มน้ำวุ้น
ข้าวต้มน้ำวุ้น เป็นของหวานทำด้วยข้าวเหนียวห่อใบตองเป็นรูปสามเหลี่ยม ต้มสุก รับประทานกับน้ำเชื่อม
เครื่องปรุง
ข้าวเหนียว น้ำเชื่อม น้ำใบเตย น้ำแข็ง
ทางหลวงแผ่นดินหมายเลข 2195
ทางหลวงแผ่นดินหมายเลข 2195 สายเชียงคาน–เหมืองแพร่ เป็นทางหลวงแผ่นดินที่มีลักษณะทอดยาวไปตามแม่น้ำเหือง และ แม่น้ำโขง ไปทางด้านทิศตะวันตก จากเขตเทศบาลตำบลเชียงคาน โดยแยกออกมาจากทางหลวงแผ่นดินหมายเลข 201 และ ทางหลวงแผ่นดินหมายเลข 211 ในอำเภอเชียงคาน จังหวัดเลย และสิ้นสุดใน อำเภอนาแห้ว จังหวัดเลย บรรจบกับทางหลวงแผ่นดินหมายเลข 2113 และ ทางหลวงแผ่นดินหมายเลข 1268 โดยตัดผ่านอำเภอเชียงคาน อำเภอท่าลี่ อำเภอภูเรือ อำเภอด่านซ้าย และอำเภอนาแห้ว รวมระยะทางทั้งสิ้น 113.102 กิโลเมตร
ประวัติ
ในปี พ.ศ. 2547 กรมทางหลวงได้ตัดทางหลวงแผ่นดินหมายเลข 2195 เข้าไป จุดผ่านแดนถาวรสะพานมิตรภาพแม่น้ำเหือง หรือ ด่านพรมแดนบ้านนากระเซ็ง ตั้งอยู่ในอำเภอท่าลี่ จังหวัดเลย เป็นด่านพรมแดนไทย-ลาว เพื่อเชื่อมต่อเส้นทางกับ ทางหลวงหมายเลข 4 ในแขวงไชยบุรี ประเทศลาว  ซึ่งสามารถเดินทางไปยังเมืองแก่นท้าว และเมืองหลวงพระบาง อีกทั้งยังเป็นประตูไปสู่เมืองต่าง ๆ เพื่อการค้าและท่องเที่ยวทั้งในลาว ต่อไปยังเวียดนาม และจีน (ปัจจุบันเป็นทางหลวงแผ่นดินหมายเลข 2480)
ทางหลวงแผ่นดินหมายเลข 2479
ทางหลวงแผ่นดินหมายเลข 2479 สายนาจาน–หนองผือ เป็นถนนสายหนึ่งในอำเภอเชียงคานและอำเภอท่าลี่ จังหวัดเลย เริ่มจากบริเวณทางหลวงแผ่นดินหมายเลข 2195 ใน บ้านนาจาน อำเภอเชียงคาน แล้วอ้อมไปทางทิศใต้ ข้ามภูอีเลิศ แล้วไปสิ้นสุดที่บริเวณบ้านหนองผือ ใน ตำบลหนองผือ อำเภอท่าลี่ จังหวัดเลย
เดิมเป็นส่วนหนึ่งของทางหลวงแผ่นดินหมายเลข 2195 แต่เนื่องจากถนนสายนี้มีลักษณะคดเคี้ยวเป็นอย่างมาก ประกอบกับเป็นทางเชื่อมต่อไปยังประเทศลาว โดยข้ามแพยนต์ข้ามฝากกลางแม่น้ำโขง จากบ้านหนองผือ ไปยังบ้านนาโพน เมืองแก่นท้าว แขวงไชยบุรี (ก่อนที่จะมีจุดผ่านแดนถาวรสะพานมิตรภาพแม่น้ำเหือง และ สะพานมิตรภาพน้ำเหือง) ต่อมากรมทางหลวงจึงได้ตัดทางหลวงแผ่นดินหมายเลข 2195 จากแยกบ้านนาจาน ข้ามภูอีเลิศไปทางทิศเหนือ ขนานไปตามแม่น้ำเหือง แล้วไปสิ้นสุดที่บริเวณทางหลวงแผ่นดินหมายเลข 2195 สายเดิม (ช่วงหนองผือ–เหมืองแพร่) ใหม่ จนทำให้กรมทางหลวงได้กำหนดระยะทางช่วงบ้านหนองผือ–นาจาน เป็นทางหลวงแผ่นดินหมายเลข 2479 ส่วนทางหลวงตัดใหม่ข้ามภูอีเลิศ ปัจจุบันกรมทางหลวงได้กำหนดให้เป็นทางหลวงแผ่นดินหมายเลข 2195 โดยเส้นทางสายใหม่นี้สามารถเชื่อมต่อไปยังอำเภอท่าลี่ นาแห้วและ ประเทศลาวได้ โดยผ่านจุดผ่านแดนถาวรสะพานมิตรภาพแม่น้ำเหือง แล้วข้ามสะพานมิตรภาพน้ำเหือง สามารถย่นระยะทางได้กว่า 24 กม.
สโมสรฟุตบอลสมุทรปราการ ซิตี้ ในฤดูกาล 2565–2566
การแข่งขันฟุตบอลของสโมสรฟุตบอลสมุทรปราการ ซิตี้ ในฤดูกาล 2565–2566 เป็นฤดูกาลที่ 4 ของสโมสรในการแข่งขันฟุตบอลลีกอาชีพของสโมสร และเป็นฤดูกาลแรกในการแข่งขันไทยลีก 2
การลงเล่นและประตู
! colspan="14" style="background:#dcdcdc; text-align:center"|ผู้รักษาประตู
! colspan="14" style="background:#dcdcdc; text-align:center"|กองหลัง
! colspan="14" style="background:#dcdcdc; text-align:center"|กองกลาง
! colspan="14" style="background:#dcdcdc; text-align:center"|กองหน้า
! colspan="14" style="background:#dcdcdc; text-align:center"|ผู้เล่นที่เคยลงเล่นให้กับสโมสรแต่ย้ายออกไปแล้ว
กีฬาแห่งชาติ (ประเทศเวียดนาม)
กีฬาแห่งชาติเวียดนาม (Đại hội Thể dục thể thao toàn quốc; Vietnam National Games) เป็นการแข่งขันมหกรรมกีฬาหลากหลายชนิดในประเทศเวียดนาม ซึ่งจัดขึ้นทุก 4 ปี ครั้งล่าสุดจัดขึ้นในเดือนธันวาคม ค.ศ. 2014 ที่ นามดิ่ญ และจะครั้งถัดไปจะจัดขึ้นที่อานซาง ในปี ค.ศ. 2018
กีฬาเรือพายในโอลิมปิกเยาวชนฤดูร้อน 2010
กีฬาเรือพายในโอลิมปิกเยาวชนฤดูร้อน 2010 เป็นการแข่งขันกีฬาเรือพายที่จัดขึ้นประเทศสิงคโปร์ กำหนดแข่งขันระหว่างวันที่ 15-18 สิงหาคม ค.ศ.2010 โดยได้จัดขึ้นที่สนาม Marina Reservoir ซึ่งการแข่งขันกีฬาเรือพายครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ รายการผสม 0 รายการ โดยจะมีนักกีฬาเข้าร่วมแข่งขัน 70 คน จาก 44 ประเทศ
ประเทศที่เข้าร่วมแข่งขัน
ดังต่อไปนี้:
จุดผ่านแดนถาวรสะพานมิตรภาพแม่น้ำเหือง
จุดผ่านแดนถาวรสะพานมิตรภาพแม่น้ำเหืองไทย - ลาว หรือ ด่านพรมแดนบ้านนากระเซ็ง ตั้งอยู่ในอำเภอท่าลี่ จังหวัดเลย เป็นด่านพรมแดนไทย-ลาว เพื่อเชื่อมต่อเส้นทางกับทางหลวงหมายเลข 4 Route 4 (Laos)  ของสปป.ลาว ในแขวงไชยบุรี ซึ่งสามารถเดินทางไปยังเมืองเมืองแก่นท้าวและเมืองหลวงพระบาง อีกทั้งยังเป็นประตูไปสู่เมืองต่าง ๆ เพื่อการค้าและท่องเที่ยวทั้งในลาว ต่อไปยังเวียดนามและจีน
ประวัติ
ด่านพรมแดนบ้านนากระเซ็ง เดิมคือ ด่านศุลกากรท่าลี่ ได้จัดขึ้นตามกระทรวงการคลังฉบับที่ 49 พ.ศ. 2508 และต่อมากฏกระทรวงฉบับที่ 130 (พ.ศ. 2543) ได้กำหนดให้ด่านศุลกากรท่าลี่ เป็นที่สำหรับนำเข้า หรือส่งออกของทุกประเภท และต่อมา ได้กำหนดอนุมัติด่านพรมแดนและศุลกากรใหม่ โดยเพิ่มทางถนนจากสะพานมิตรภาพแม่น้ำเหืองไทย-ลาว มายังด่านศุลกากรท่าลี่เป้นทางอนุมัติ และตั้งด่านพรมแดนนากระเซ็งแห่งใหม่ขึ้น และกำหนดเวลาขนส่งของเข้าหรือออกในราชอณาจักร ผ่านเขตทางบกทางอนุมัติ ตั้งแต่เวลา 06.00 น. ถึง 18.00 น.
เริ่มแรกเมื่อก่อตั้งด่านศุลกากรท่าลี่ รัฐมนตรีว่าการกระทรวงการคลัง ได้แต่งตั้งนายอำเภอท่าลี่ (นายทวี ทวีพูล) เป็นพนักงานศุลกากรทำการแทนกรมศุลกากร (นายด่านศุลกากร) และกรมศุลกากรได้ออกคำสั่ง แต่งตั้งข้าราชการไปประจำด่านศุลกกรท่าลี่ เปิดด่านตั้งแต่วันที่ 1 ตุลาคม 2508 และต่อมาคณะรัฐมนตรีได้มีมติเมื่อวันที่ 18 พฤศจิกายน 2546 เห็นชอบให้ก่อสร้างสะพานมิตรภาพแม่น้ำเหืองไทย-ลาว และด่านพรมแดน บ้านนากระเซ็งด่านศุลกรกรท่าลี่แห่งใหม่ ที่บริเวณสะพานมิตรภาพน้ำเหืองไทย-ลาว ตั้งอยู่ที่บ้านนากระเซ็ง ตำบลท่าฮี อำเภอท่าลี่ จังหวัดเลย โดยมีข้อตกลงร่วมระหว่างรัฐบาลทั้ง 2 ฝ่าย กำหนดให้เป็นด่านถาวรและด่านสากล เพื่อสนับสนุนและส่งเสริมการค้าและท่องเที่ยวแก่กัน เนื่องจากจังหวัดเลย และแขวงไชยบุรี ต่างมีการค้าและท่องเที่ยวมานานมานับ 10 ปี ปัจจุบัน สปป.ลาว มีโครงการพัฒนาขยายปรับปรุงถนน จากแขวงไชยบุรี สู่เมืองหลวงพระบางซึ่งเป็นเมืองมรดกโลก ที่ระยะทางประมาณ 360 กิโลเมตร
ขนส่งสาธารณะ
บริษัท ขนส่ง จำกัด (บขส.) ได้ร่วมกับ บริษัทนาหลวงขนส่งโดยสารผ่านแดนและท่องเที่ยว ประจำแขวงหลวงพระบาง เปิดให้บริการรถโดยสารระหว่างประเทศปรับอากาศมาตรฐาน 1(ข) สายที่14 อย่างเป็นทางการในวันที่ 8 มกราคม 2557
รถโดยสารจะใช้เส้นทาง บขส.เลย-ด่านพรมแดนบ้านนากระเซ็ง(ท่าลี่)-ด่านแก่นท้าว-แขวงไชยบุรี-แขวงหลวงพระบาง โดยจะออกเดินรถทุกวันจาก บขส.เลย เวลา 08.00 น. และจากแขวงหลวงพระบาง เวลา 07.00 น. (ใช้เวลาเดินทางประมาณ 9 ช.ม. รวมระยะทาง 394 ก.ม.)
แคทริน นิวตัน
แคทริน เลิฟ นิวตัน (Kathryn Love Newton; เกิด 8 กุมภาพันธ์ พ.ศ. 2540) เป็นนักแสดงหญิงชาวอเมริกัน เธอเป็นที่รู้จักจากการรับบทเป็น หลุยส์ บรุกส์ ในซีรีส์ตลกของ CBS เรื่อง Gary Unmarried (2008–2010), Abigail Carlson ในซีรีส์ดรามาลึกลับของ HBO เรื่อง Big Little Lies (2017–2019) และ Allie Pressman ในซีรีส์ดรามาวัยรุ่นของ Netflix เรื่อง The Society (2019) เธอยังเป็นที่รู้จักจากการรับบท แคลร์ โนวัค ในซีรีส์แนวดาร์กแฟนตาซีของ CW เรื่อง Supernatural (2014–2018) และ Joanie Clark ในซีรีส์ดรามาช่วงเวลาของ AMC เรื่อง Halt and Catch Fire (2016–2017)
ใบกระวาน
ใบกระวาน เป็นเครื่องเทศที่ได้จากพืชหลายชนิด ส่วนใหญ่อยู่ในวงศ์อบเชย (Lauraceae) หรือวงศ์ชมพู่ (Myrtaceae) ใบกระวานไม่ใช่ใบจากต้นกระวาน แต่ส่วนใหญ่ได้มาจากพืชที่มีชื่อวิทยาศาสตร์ว่า Laurus nobilis ซึ่งเป็นไม้ยืนต้นขนาดกลาง ใบเป็นใบเดี่ยวรูปหอกถึงรูปไข่ เรียงสลับกัน ดอกออกเป็นช่อที่ปลายกิ่งหรือตามซอกใบ ดอกย่อยมีขนาดเล็กสีเหลือง ผลขนาดเล็กสีดำ ภายในมี 1 เมล็ด
แจ็ก หม่า
แจ็ก หม่า (Jack Ma) หรือชื่อจริงว่า หม่า หยุน (เกิด 10 กันยายน ค.ศ. 1964) เป็นเจ้าสัวธุรกิจและผู้ใจบุญชาวจีน เขาเป็นผู้ก่อตั้งและประธานบริหารของกลุ่มอาลีบาบาซึ่งประสบความสำเร็จในธุรกิจอินเทอร์เน็ต เขาเป็นผู้ประกอบการจีนคนแรกที่ปรากฏบนหน้าปกของนิตยสารฟอร์บ ในเดือนมิถุนายน 2018 เขาเป็นบุคคลที่รวยที่สุดในประเทศจีน และเป็นบุคคลรวยที่สุดอันดับที่ 11 ของโลก โดยมีมูลค่าทรัพย์สินสุทธิประมาณ 50.3 พันล้านดอลลาร์ตาม Bloomberg Billionaires Index (ดัชนีมหาเศรษฐีบลูมเบิร์ก)
ใบกระวาน
การนำไปใช้
ใบกระวานมักใช้แต่งกลิ่นในอาหารต่างๆ เช่น แกงมัสมั่น, ข้าวหมกไก่ เป็นต้น ในใบกระวานอุดมไปด้วยวิตามินเอ, วิตามินซีและกรดโฟลิก มีสรรพคุณแก้ปวด, แก้ไข้, แก้ท้องอืด และรักษาโรคทางระบบทางเดินหายใจ เมื่อนำใบกระวานมากลั่นด้วยไอน้ำ จะได้ "น้ำมันใบกระวาน" (bay leaf oil) ซึ่งมีสารสำคัญคือยูเจนอล นิยมใช้ในงานสุคนธบำบัดและในอุตสาหกรรมน้ำหอม
แจ็ก หม่า
ชีวิตในวัยเยาว์
หม่าเกิดที่เมืองหางโจว ในมณฑลเจ้อเจียง เป็นหลานชายของนักธุรกิจเจ้าของที่ดินรายใหญ่ในหางโจว และเป็นลูกชายของศิลปินที่ทำการแสดงท้องถิ่นโบราณ หลังการถึงแก่อสัญกรรมของเหมา เจ๋อตุง ประเทศจีนได้เปิดประเทศ มีนักท่องเที่ยวโดยเฉพาะชาวตะวันตกหลั่งไหลมามากขึ้น โดยเฉพาะที่หางโจว ซึ่งเป็นเมืองที่สวยงาม มีทะเลสาบซีหูที่ขึ้นชื่ออยู่ ณ ที่นี่เองที่หม่าได้ฝึกฝนทักษะภาษาอังกฤษจนเชี่ยวชาญกว่าเพื่อนร่วมรุ่น เขาขี่จักรยานเป็นเวลา 45 นาทีทุกเช้าเพื่อไปยังโรงแรมที่อยู่ใกล้เคียงและพูดคุยกับชาวต่างชาติ โดยจะทำหน้าที่เป็นไกด์พาพวกเขาไปรอบเมืองให้ฟรีเพื่อที่จะฝึกฝนและพัฒนาทักษะภาษาอังกฤษของเขา ต่อมาในวัยหนุ่ม แม้ว่าเขาจะประสบความล้มเหลวในการสอบเข้าถึงสองครั้ง แต่แล้วเขาก็ได้เข้าศึกษาต่อที่สถาบันครูหางโจว และสำเร็จการศึกษาในปี ค.ศ. 1988 ด้วยวุฒิปริญญาตรีสาขาวิชาภาษาอังกฤษ หลังจากนั้น เขาก็กลายเป็นอาจารย์ผู้สอนในวิชาภาษาอังกฤษและการค้าระหว่างประเทศที่มหาวิทยาลัยหางโจวเตี้ยนจื่อ ในการเป็นอาจารย์นั้น หม่าได้ชื่อว่าเป็นอาจารย์ที่ไม่สอนตามตำราหรือระเบียบวิธีการสอนทั่วไป ไม่เคยแม้แต่จะเตรียมตัวการสอนด้วยซ้ำ เขามักใช้วิธีด้นสด แต่นั่นก็ทำให้เขากลายเป็นขวัญใจของเหล่านักศึกษาอย่างยิ่ง หม่าเป็นอาจารย์อยู่ 5 ปี จึงลาออก เนื่องจากเขาเห็นว่าสมควรได้เวลาที่ตนเองจะทำธุรกิจ
แอมีร์แอบบอส โฮเวย์ดา
แอมีร์แอบบอส โฮเวย์ดา (18 กุมภาพันธ์ พ.ศ. 2462 – 7 เมษายน พ.ศ. 2522) เป็นนายกรัฐมนตรีอิหร่านคนที่ 42 ในสมัยราชวงศ์ปาห์ลาวีที่ดำรงตำแหน่งระหว่าง พ.ศ. 2508 ถึง พ.ศ. 2521 เป็นนายกรัฐมนตรีอิหร่านที่รั้งตำแหน่งนานที่สุดในประวัติศาสตร์อิหร่าน นอกจากนี้เขายังเคยดำรงตำแหน่งรองนายกรัฐมนตรีและรัฐมนตรีคลัง
เขาถูกปลดออกจากตำแหน่งในประมาณเดือนพฤศจิกายน พ.ศ. 2521 และถูกจับกุมในปีเดียวกันโดยรัฐบาลทหารของพระเจ้าชาห์ และในที่สุดก็ถูกประหารชีวิตทันทีหลังการปฏิวัติอิหร่านเมื่อวันที่ 7 เมษายน พ.ศ. 2522 ฐาน "ทำสงครามต่อพระเจ้า" และ "เผยแพร่การทุจริตบนโลก"
ฟุจิวะระ โนะ อะกิระเคะอิโกะ
ฟุจิวะระ โนะ อะกิระเคะอิโกะ (藤原明子; 829 – 22 มิถุนายน 900) เป็นพระสนมในจักรพรรดิมนโตกุ พระราชมารดาของจักรพรรดิเซวะ พระบิดาคือฟูจิวาระ โนะ โยชิฟูซะ ซึ่งเป็นไดโจไดจิง พระมารดาคือ มินาโมโตะ โนะ คิโยฮิเมะ พระธิดาของจักรพรรดิซางะ
ใน ค.ศ. 864 ตรงกับปีที่ 6 ในรัชสมัยจักรพรรดิเซวะพระองค์ได้สถาปนาพระสนมอะกิระเคะอิโกะพระราชมารดาให้มีสถานะเทียบเท่าพระราชชนนี
บันทึก
829 900
ราชกุมารี
ราชกุมารี (The Princess Royal ) เป็นพระอิสริยยศตามราชประเพณี (แต่ไม่เป็นแบบอัตโนมัติ) ซึ่งพระมหากษัตริย์สหราชอาณาจักรพระราชทานแก่พระราชธิดาพระองค์ใหญ่ที่สุด โดยเจ้าหญิงพระองค์นั้นจะดำรงพระอิสริยยศนี้อยู่ตลอดพระชนม์ชีพ ดังนั้นจึงไม่สามารถที่จะสถาปนาเจ้าหญิงพระองค์อื่นให้เป็นราชกุมารีอีกพระองค์ได้ (โดยเฉพาะอย่างยิ่งสมเด็จพระราชินีนาถเอลิซาเบธที่ 2 ไม่เคยทรงดำรงตำแหน่งราชกุมารีเลย) จวบจนถึงปัจจุบันนี้ได้มีราชกุมารีมาแล้วทั้งสิ้น 7 พระองค์ โดยพระองค์ล่าสุดคือ เจ้าหญิงแอนน์ พระราชกุมารี
พระอิสริยยศนี้เกิดขึ้นเมื่อสมเด็จพระราชินีเฮนเรียตตา มาเรีย (พ.ศ. 2252 - 2312) พระราชธิดาในพระเจ้าอ็องรีที่ 4 แห่งฝรั่งเศส และพระมเหสีในพระเจ้าชาลส์ที่ 1 แห่งอังกฤษ มีพระประสงค์จะเลียนแบบการสถาปนาพระอิสริยยศ "Madame Royale" ให้กับพระราชธิดาพระองค์ใหญ่ของกษัตริย์ฝรั่งเศส พระอิสริยยศนี้จะต้องได้รับพระบรมราชานุญาต (Royal Warrant) ไม่ใช่สถาปนาจากพระราชสัญญาบัตร (Letters Patent) และไม่ได้พระราชทานแก่พระราชธิดาพระองค์ใหญ่โดยอัติโนมัติ หากแต่จะเป็นการแต่งตั้งจากพระราชวินิจฉัยของพระมหากษัตริย์
เจ้าหญิงแมรี (หรือสมเด็จพระราชินีนาถแมรีที่ 2) (พ.ศ. 2208 - 2237) พระราชธิดาพระองค์ใหญ่ในพระเจ้าเจมส์ที่ 2 และพระมเหสีในพระเจ้าวิลเลียมที่ 3 แห่งอังกฤษ (พ.ศ. 2193 - 2245) และเจ้าหญิงโซฟี โดโรเทอา พระราชธิดาเพียงพระองค์เดียวในพระเจ้าจอร์จที่ 1 และต่อมาเป็นพระมเหสีในพระเจ้าฟรีดริช วิลเฮล์มที่ 1 แห่งปรัสเซีย ทั้งสองทรงเหมาะสมกับพระอิสริยยศนี้ หากแต่ไม่ทรงได้รับพระราชทาน
รายพระนามราชกุมารี
เจ้าหญิงที่ทรงเคยดำรงพระอิสริยยศเป็น "ราชกุมารี" อย่างเป็นทางการมีจำนวน 7 พระองค์ ดังนี้
{{legend|#F2CECE|เป็นที่ถกเถียง|border=1px #555 solid}}
ราชกุมารีในประเทศไทย
พระเจ้าวรวงศ์เธอ พระองค์เจ้าจุลจักรพงษ์ ได้ทรงพระนิพนธ์แปลพระอิสริยยศ Princess Royal ไว้ในหนังสือเกิดวังปารุสก์ และพระนิพนธ์อีกหลายเล่มว่า เจ้าฟ้าพระวรกุมารี บ้างทรงทับศัพท์ตรงตัวว่า เจ้าฟ้าหญิงรอยัล
ส่วนสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชธิดาในพระบาทสมเด็จพระมหาภูมิพลอดุลยเดชมหาราช บรมนาถบพิตร ได้รับการสถาปนาพระอิสริยยศขึ้นเป็น "สยามบรม ราชกุมารี " ซึ่งเป็นพระอิสริยยศที่เทียบเท่า "ราชกุมารี"
อนุสาวรีย์เจ้าบุญวาทย์วงษ์มานิต
อนุสาวรีย์เจ้าบุญวาทย์วงษ์มานิต เป็นอนุสรณ์สถานที่สร้างในปี พ.ศ. 2521 เพื่ออุทิศแด่เจ้าบุญวาทย์วงษ์มานิต เจ้าผู้ครองนครลำปาง องค์ที่ 13 ครองนครในระหว่างปี พ.ศ. 2440 ถึงปี พ.ศ. 2465 เป็นเจ้าผู้ครองนครองค์สุดท้ายที่ได้รับโปรดเกล้าฯ แต่งตั้งจากสยามประเทศ
ประวัติ
อนุสาวรีย์เจ้าบุญวาทย์วงษ์มานิตเกิดขึ้นจากการดำริร่วมกันของสมาคมนักเรียนเก่าโรงเรียนบุญวาทย์วิทยาลัยและโรงเรียนบุญวาทย์วิทยาลัย เมื่อวันที่ 25 ตุลาคม พ.ศ. 2516 โดยมีวัตถุประสงค์เพื่อเป็นการประกาศเกียรติคุณและสักการบูชา เป็นการแสดงความกตัญญูกตเวทิตาต่อท่านผู้สถาปนาโรงเรียน
ต่อมาเมื่อวันที่ 13 สิงหาคม พ.ศ. 2517 ได้จัดทำเหรียญพ่อเจ้าบุญวาทย์ฯ ให้ประชาชนชาวลำปางเช่าบูชา โดยมีหลวงพ่อเกษม เขมโก เป็นประธานฝ่านสงฆ์ และประสานงานร่วมกับเจ้าบุญส่ง ณ ลำปาง และเจ้าประเวทย์ ณ ลำปาง ในครั้งนั้นหลวงพ่อเกษม เขมโก ได้มอบทุนจำนวน 400,000 บาท เพื่อสร้างอนุสาวรีย์ 200,000 บาท และสร้างอาคารสมาคมนักเรียนเก่า 200,000 บาท
ต่อมากองหัตถศิลป์ กรมศิลปากร ได้ดำเนินการออกแบบและปั้นอนุสาวรีย์ขึ้น โดยสมเด็จพระอริยวงศาคตญาณ สมเด็จพระสังฆราช (วาสน์ วาสโน) ประธานฝ่ายสงฆ์ ทรงเป็นประธานเททองหล่อ และมีศาสตราจารย์ นายแพทย์ บุญสม มาร์ติน รัฐมนตรีว่าการกระทรวงศึกษาธิการ เป็นประธานในพิธีวางศิลาฤกษ์ฐานอนุสาวรีย์ และอัญเชิญอนุสาวรีย์ขึ้นประดิษฐาน เมื่อวันที่ 13 กรกฎาคม พ.ศ. 2521 และได้กระทำพิธีเปิดอนุสาวรีย์เมื่อวันที่ 15 พฤศจิกายนของปีเดียวกัน
ละแวก
ละแวก (សង្កាត់) เป็นเมืองในประเทศกัมพูชา เป็นเมืองหลวงแห่งที่ 2 ในช่วงยุคมืดของกัมพูชา ซึ่งเริ่มขึ้นหลังยุคเมืองพระนคร ในอดีตเคยเป็นประเทศราชของอาณาจักรสยาม เมืองนี้เป็นศูนย์กลางทางการทหารของประเทศ เป็นที่รวมของผู้มีความรู้รวมถึงนักวิชาการและนักศิลปะการต่อสู้
ละแวกได้รับเลือกจากพระบรมราชาที่ 2 (พญาจันทน์) ให้เป็นเมืองหลวงใหม่หลังจากการปล้นเมืองพระนครโดยอยุธยา เนื่องจากมีภูมิประเทศที่สามารถป้องกันได้ง่ายกว่า หลังจากที่พระบรมราชาที่ 2 (พญาจันทน์) ปราบเจ้ากองได้สำเร็จ พระองค์ได้ย้ายเมืองหลวงจากจตุมุขไปยังเมืองละแวกในปี ค.ศ. 1528 เมืองใหม่นี้เป็นเมืองหลวงของราชอาณาจักรกัมพูชาตั้งแต่ปี ค.ศ. 1528 ถึง ค.ศ. 1594
กีฬาเรือใบในโอลิมปิกเยาวชนฤดูร้อน 2010
กีฬาเรือใบในโอลิมปิกเยาวชนฤดูร้อน 2010 เป็นการแข่งขันกีฬาเรือใบที่จัดขึ้นประเทศสิงคโปร์ กำหนดแข่งขันระหว่างวันที่ 17-25 สิงหาคม ค.ศ.2010 โดยได้จัดขึ้นที่สนาม National Sailing Centre ซึ่งการแข่งขันกีฬาเรือใบครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ รายการผสม 0 รายการ โดยจะมีนักกีฬาเข้าร่วมแข่งขัน 100 คน จาก 60 ประเทศ
ประเทศที่เข้าร่วมแข่งขัน
ดังต่อไปนี้:
โอเบอร์ฟรังเคิน
โอเบอร์ฟรังเคิน (Oberfranken) หรือชื่อในภาษาอังกฤษคือ อัปเปอร์ฟรังโกเนีย (Upper Franconia) เป็นหนึ่งในเจ็ดส่วนภูมิภาค (เรกีรุงชเบเซิร์ค) ของรัฐบาวาเรีย ประเทศเยอรมนี โดยอยู่ทางตอนใต้ของเยอรมนี โดยภูมิภาคนี้เป็นส่วนหนึ่งของภูมิภาคทางประวัติศาสตร์ ฟรังเคิน (ดูเพิ่มที่: มิทเทิลฟรังเคิน และ โอเบอร์ไบเอิร์น) ทั้งหมดนี้เป็นส่วนหนึ่งของรัฐบาวาเรีย
ราชวงศ์หยวนเหนือ
ราชวงศ์หยวนเหนือ ราชวงศ์ที่ถูกสถาปนาขึ้นเมื่อ ค.ศ. 1368 ภายหลังจากที่พวก มองโกล ถูก ราชวงศ์หมิง ขับไล่ออกจากดินแดนจีนโดยมี จักรพรรดิหยวนฮุ่ยจง จักรพรรดิองค์สุดท้ายแห่ง ราชวงศ์หยวน เป็นปฐมจักรพรรดิจนกระทั่งถึง ค.ศ. 1635 ที่ ชนเผ่าแมนจู เข้ายึดครอง
ช้าง เอฟเอคัพ รอบชิงชนะเลิศ 2565–66
ช้าง เอฟเอคัพ รอบชิงชนะเลิศ 2565–66 เป็นนัดชิงชนะเลิศของช้าง เอฟเอคัพ 2565–66 และเป็นฤดูกาลที่ 29 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ครั้งนี้จะลงเล่นที่ธรรมศาสตร์สเตเดียม ในปทุมธานี เมื่อวันที่ 28 พฤษภาคม พ.ศ. 2565 ระหว่าง และ
รายละเอียดการแข่งขัน
คณะผู้ตัดสิน
ผู้ช่วยผู้ตัดสิน:
🇹🇭 ธเนศ ชูชื่น
ผู้ตัดสินที่สี่:
🇹🇭 นที ชูสุวรรณ
ผู้ช่วย วีเออาร์:
🇹🇭 อาคม เจริญสุข
🇹🇭 ราวุฒิ นาคฤทธิ์
ผู้ควบคุมการแข่งขัน:
🇹🇭 ดนัย มงคลศิริ
ผู้ประเมินผู้ตัดสิน:
🇹🇭 แพรว สีหมากสุก
ผู้ประสานงานทั่วไป:
🇹🇭 ณัฐพนธ์ เผ่าพนัส
เฉิน ป๋อหลิน
เฉิน ป๋อหลิน (เกิด 27 สิงหาคม พ.ศ. 2526) หรือที่รู้จักกันในชื่อ วิลสัน เฉิน (Wilson chen) เป็นนักแสดงชาวไต้หวันที่มีชื่อเสียง
กลุ่มอาการทารกถูกเขย่า
กลุ่มอาการทารกถูกเขย่า (shaken baby syndrome, SBS) หรือ การบาดเจ็บต่อศีรษะจากการถูกกระทำทารุณ (abusive head trauma, AHT) คือการบาดเจ็บต่อศีรษะของเด็กที่เกิดจากการถูกผู้อื่นกระทำ ผู้ป่วยอาจมีอาการเพียงเล็กน้อยหรือมีอาการชัดเจนมากก็ได้ อาการที่มีเช่นอาเจียน หรือร้องกวนผิดปกติ บ่อยครั้งอาจไม่มีอาการแสดงของการบาดเจ็บภายนอกใดๆ ภาวะแทรกซ้อนที่อาจเกิดขึ้นได้เช่น ชัก ตาบอด สมองพิการ และสติปัญญาบกพร่องได้ ภาวะนี้เป็นการกระทำทารุณต่อเด็กประเภทหนึ่ง
สาเหตุอาจเกิดจากการถูกกระแทกด้วยของแข็งไม่มีคม หรือเกิดจากการเขย่าอย่างรุนแรง มักเกิดจากการที่ผู้เลี้ยงดูเกิดความเครียดอย่างรุนแรงจากการที่เด็กร้องกวน การวินิจฉัยอาจทำได้ยากเนื่องจากอาการของผู้ป่วยมักไม่จำเพาะ หากสงสัยภาวะนี้แนะนำให้ทำเอกซเรย์คอมพิวเตอร์สมอง การตรวจพบเลือดออกที่จอตาพบนั้นพบได้บ่อยในภาวะนี้ แต่ก็พบในภาวะอื่นได้เช่นกัน
การให้ความรู้กับพ่อแม่มือใหม่มีประโยชน์ช่วยลดอัตราการเกิดภาวะนี้ได้ การรักษาบางครั้งอาจต้องผ่าตัด เช่นการวางทางระบายน้ำจากโพรงสมอง ภาวะนี้ในปีหนึ่งๆ จะพบได้ในเด็กประมาณ 3-4 ต่อ 10,000 คน ส่วนใหญ่พบในเด็กอายุน้อยกว่า 5 ปี เมื่อเป็นแล้วมีโอกาสเสียชีวิต 25% การวินิจฉัยภาวะนี้มักมีผลทางกฎหมายต่อผู้ดูแลเด็กตามมา
บรรษัทตลาดรองสินเชื่อที่อยู่อาศัย
บรรษัทตลาดรองสินเชื่อที่อยู่อาศัย (Secondary Mortgage Corporation; SMC) หรือ บตท. เป็นอดีตรัฐวิสาหกิจ ประเภทสถาบันการเงินในสังกัดกระทรวงการคลัง จัดตั้งขึ้นโดยพระราชกำหนดบรรษัทตลาดรองสินเชื่อที่อยู่อาศัย พ.ศ. 2540 ด้วยทุนประเดิม จากกระทรวงการคลัง 1,000 ล้านบาท แก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดบรรษัทตลาดรองสินเชื่อที่อยู่อาศัย พ.ศ. 2540 พ.ศ. 2560
โดยมีวัตถุประสงค์หลักในการพัฒนาตลาดรองสินเชื่อที่อยู่อาศัย ด้วยการนำหลักการแปลงสินทรัพย์เป็นหลักทรัพย์มาใช้เพื่อให้สามารถระดมทุนสำหรับการขยายสินเชื่อที่อยู่อาศัยได้มากเพียงพอสมํ่าเสมอ และเป็นการขยายสินเชื่อที่อยู่อาศัยในวงกว้างขึ้น เพื่อสร้างเสถียรภาพด้านสินเชื่อที่อยู่อาศัย ในธุรกิจอสังหาริมทรัพย์และรักษาความมั่นคงทางเศรษฐกิจของประเทศ
ในการประชุมสภาผู้แทนราษฎร ครั้งที่ 18 วันพุธที่ 15 มกราคม พ.ศ. 2563 ได้มีการเสนอ '''ร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. ...''' คณะรัฐมนตรีเป็นผู้เสนอโดยมีสาระสำคัญคือ ให้ยุบเลิกบรรษัทตลาดรองสินเชื่อที่อยู่อาศัย ซึ่งที่ประชุมมีมติรับหลักการด้วยคะแนนเห็นด้วย 394+1 เสียง ไม่เห็นด้วย 1 เสียง งดออกเสียง 5 เสียง ไม่ลงคะแนน 5 เสียง
กระทั่งการประชุมสภาผู้แทนราษฎร ปีที่ 2 ครั้งที่ 12 เป็นพิเศษ วันพุธที่ 15 กรกฎาคม พ.ศ. 2563 ที่ประชุมได้พิจารณา '''ร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. ...''' ในวาระที่ 2 และ 3 ซึ่งที่ประชุมมีมติเห็นชอบร่างพระราชบัญญัติยุบเลิกบรรษัทตลาดรองสินเชื่อที่อยู่อาศัยด้วยคะแนนเห็นด้วย 376 เสียง ไม่เห็นด้วย ไม่มี งดออกเสียง 4 เสียง ไม่ลงคะแนน 1 เสียง หลังจากนี้ทางสภาผู้แทนราษฎรจะได้ส่งร่างพระราชบัญญัติฉบับนี้ไปให้ทางวุฒิสภาพิจารณาเห็นชอบอีกครั้งหนึ่ง
ต่อมาในการประชุมวุฒิสภา ครั้งที่ 15 วันจันทร์ที่ 20 กรกฎาคม พ.ศ. 2563 วุฒิสภาได้พิจารณา ร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. ... ในวาระรับหลักการ ซึ่งที่ประชุมมีมติรับหลักการในร่างพระราชบัญญัติฉบับนี้ด้วยคะแนน เห็นด้วย 193 เสียง ไม่เห็นด้วย 1 เสียง งดออกเสียง 4 เสียง และไม่ลงคะแนน 1 เสียง
จากนั้นในการประชุมวุฒิสภา ครั้งที่ 18 วันจันทร์ที่ 10 สิงหาคม พ.ศ. 2563 ที่ประชุมมีมติให้ '''ร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. ...''' ประกาศใช้เป็นกฎหมายด้วยคะแนน เห็นด้วย 207 เสียง ไม่เห็นด้วย ไม่มี งดออกเสียง 2 เสียง ไม่ลงคะแนน ไม่มี จากนั้นวุฒิสภาจะได้ส่งร่างพระราชบัญญัติฉบับนี้กลับไปยังคณะรัฐมนตรีเพื่อให้นายกรัฐมนตรีนำขึ้นทูลเกล้าฯ เพื่อให้ทรงลงพระปรมาภิไธยประกาศใช้เป็นกฎหมายในราชกิจจานุเบกษาต่อไป
เมื่อวันที่ 22 กันยายน พ.ศ. 2563 ราชกิจจานุเบกษาได้ลงประกาศเผยแพร่ "พระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. 2563" ยุบเลิก บตท. โดยให้โอนกิจการ ทรัพย์สิน สิทธิ หนี้สิน ทุน และภาระผูกพัน รวมถึงการโอนสิทธิเรียกร้องของ บตท. ไปให้แก่ธนาคารอาคารสงเคราะห์ (ธอส.) นับตั้งแต่วันที่กฎหมายมีผลบังคับใช้ คือ วันที่ 24 กันยายน 2563 เป็นต้นไป
กรดลิโนเลอิก
กรดลิโนเลอิก (Linoleic acid ตัวย่อ LA) เป็นกรดคาร์บอกซิลิกชนิดหนึ่ง เป็นกรดไขมันโอเมกา-6 ซึ่งเป็นกรดไขมันไม่อิ่มตัวมีพันธะคู่หลายคู่ มีโซ่กรดไขมันประกอบด้วยคาร์บอน 18 อะตอม มีพันธะคู่ 2 คู่ มีรูปแบบไอโซเมอร์เป็น ซิส (cis) วรรณกรรมวิทยาศาสตร์อาจระบุไขมันเป็น "18:2 (n-6)" หรือ "18:2 cis-9,12" ปกติปรากฏในธรรมชาติเป็นเอสเทอร์ของไตรกลีเซอไรด์ กรดไขมันอิสระ คือรูปแบบที่ไม่ได้รวมกับกลีเซอรอล (glycerol) เป็นไตรกลีเซอไรด์ ปกติจะมีน้อยในอาหาร กรดไขมันละลายได้ดีในแอซีโทน, เบนซีน, diethyl ether และเอทานอล เป็นกรดไขมันจำเป็นอย่างหนึ่งในสองอย่าง คือร่างกายมนุษย์ไม่สามารถสังเคราะห์ได้จากสารอาหารอื่น ๆ
คำภาษาอังกฤษว่า "linoleic" มาจากคำกรีกว่า linon (แฟลกซ์) คำย่อย Oleic หมายความว่า "เป็นของ เกี่ยวกับ หรือได้มาจากน้ำมันมะกอก" หรือ "เป็นของ หรือเกี่ยวกับกรดโอเลอิก" เพราะการเติมพันธะคู่ของกรดโอเมกา-6 ให้เต็มจะมีผลเป็นกรดโอเลอิก
สรีรวิทยา
LA เป็นกรดไขมันไม่อิ่มตัวมีพันธะคู่หลายคู่ (polyunsaturated fatty acid) ที่ใช้ทางชีวภาพเพื่อสังเคราะห์กรดอะราคิโดนิก (arachidonic acid, AA) และดังนั้น จึงเพื่อสังเคราะห์โพรสตาแกลนดิน, leukotriene (LTA, LTB, LTC) และ thromboxane (TXA) ด้วย เป็นไขมันที่พบในลิพิดของเยื่อหุ้มเซลล์ มีมากในเมล็ดถั่ว เมล็ดที่มีไขมันสูง (รวมเมล็ดแฟลกซ์ กัญชง ฝิ่น งา เป็นต้น) และน้ำมันพืชที่ทำมาจากพืชพวกนี้ มีมากเกินครึ่งโดยน้ำหนักในน้ำมันต่าง ๆ รวมทั้งฝิ่น คำฝอย เมล็ดทานตะวัน ข้าวโพด และถั่วเหลือง
เอนไซม์ lipoxygenase, cyclooxygenase, cytochrome P450 บางอย่าง (CYP monooxygenase) และกลไกออท็อกซิเดชัน (autoxidation คือออกซิเดชันที่เกิดเมื่อประสบกับออกซิเจนในอากาศและบางครั้งรังสีอัลตราไวโอเลตแล้วก่อเปอร์ออกไซด์และไฮโดรเปอร์ออกไซด์) ที่ไม่อาศัยเอนไซม์ จะแปลง LA เป็นผลิตภัณฑ์ประเภท mono-hydroxyl คือ 13-Hydroxyoctadecadienoic acid และ 9-Hydroxyoctadecadienoic acid ซึ่งเป็นเมแทบอไลต์ที่ออกซิไดซ์อาศัยเอนไซม์กลายเป็นเมแทบอไลต์แบบคีโทน คือ 13-oxo-octadecadienoic acid และ 9-oxo-octadecdienoic acid เอนไซม์ cytochrome P450 บางอย่าง คือ CYP epoxygenase สร้างและสลาย LA กลายเป็น 12,13-epoxide คือ vernolic acid และเป็น 9,10-epoxide คือ coronaric acid ผลิตผลทั้งหมดของ LA เหล่านี้มีฤทธิ์ทางชีวภาพโดยมีบทบาททั้งทางสรีรวิทยาและทางพยาธิวิทยาของมนุษย์
แมลงสาบจะหลั่งกรดลิโนเลอิกพร้อมกับกรดโอเลอิกเมื่อตาย เป็นการกันไม่ให้ตัวอื่น ๆ เข้ามาในบริเวณ ซึ่งเป็นกลไกที่พบเช่นกันในมดและผึ้ง
LA สัมพันธ์กับลำไส้ใหญ่อักเสบเป็นแผล (Ulcerative Colitis)
เมทาบอลิซึมและไอโคซานอยด์
เมแทบอลิซึมขั้นแรกของ LA เริ่มที่เอนไซม์ Δ6desaturase ซึ่งเปลี่ยน LA ให้เป็นกรดลิโนเลนิกแกมมา (gamma-Linolenic acid, GLA) มีหลักฐานว่า เด็กทารกไม่มี Δ6desaturase เอง จึงต้องได้จากนมแม่ งานศึกษาแสดงว่า ทารกที่ดื่มนมแม่จะมี GLA ในเลือดเข้มข้นกว่าเด็กดื่มนมสำเร็จรูป และเด็กพวกหลังก็มีความเข้มข้น LA ที่สูงกว่า
GLA จะเปลี่ยนเป็น dihomo-γ-linolenic acid (DGLA) ซึ่งก็จะเปลี่ยนเป็นกรดอะราคิโดนิก (AA) ผลลัพท์ของ AA อย่างหนึ่งก็คือในช่วงการตอบสนองเป็นการอักเสบและเมื่อออกกำลัง จะเปลี่ยนกลายเป็นกลุ่มเมแทบอไลต์ที่เรียกว่า ไอโคซานอยด์ (eicosanoid) ไอโคซานอยด์เป็นกลุ่มฮอร์โมน paracrine (ที่เซลล์หลั่งโดยมีผลต่อเซลล์ข้างเคียง) อย่างหนึ่ง ไอโคซานอยด์สามอย่างก็คือโพรสตาแกลนดิน, thromboxane และ leukotriene ในมนุษย์สุขภาพดีไอโคซานอยด์ที่ผลิตมาจาก AA มักจะ "โปรโหมต" (แต่ไม่ใช่เหตุ) ของการอักเสบและโปรโหมตการเจริญเติบโตในช่วงกำลังออกกำลังกายและหลังจากนั้น ยกตัวอย่างเช่น ทั้ง thrombaxane และ leukotrieneB4 ที่มาจาก AA เป็นไอโคซานอยด์ที่โปรโหมตให้เกล็ดเลือดรวมตัว (proaggregatory) และทำให้หลอดเลือดตีบเมื่อเกิดการอักเสบ ผลิตผลทางเมแทบอลิซึมที่เติมออกซิเจนของกรดลิโนเลอิก เช่น 9-hydroxyoctadecanoic acid และ 13-hydroxyoctadecanoic acid ยังพบว่ากระตุ้นหน่วยรับ TRPV1 และหน่วยรับแคปเซอิซิน ซึ่งอาจมีบทบาทสำคัญในภาวะรู้สึกเจ็บมากกว่าปรกติ (hyperalgesia) และ allodynia
การโปรโหมตการอักเสบของกรดลิโนเลอิกโดยเป็นกรดไขมันโอเมกา-6 ชนิดหนึ่ง อาจมีผลลบทางสุขภาพ
อุตสาหกรรม
กรดลิโนเลอิกมีคุณสมบัติเป็นน้ำมันชักแห้งเร็ว จึงใช้ในสีน้ำมันและน้ำมันขัด/เคลือบเงา เป็นการประยุกต์ใช้ที่ถือเอาประโยชน์จากปฏิกิริยาของกรดต่อออกซิเจนในอากาศ ซึ่งทำให้โซ่โพลีเมอร์เชื่อมเข้าด้วยกัน (cross-link) และเกิดเคลือบผิวแข็งที่เรียกว่า ลิน็อกซิน (linoxyn)
การรีดิวซ์กรดลิโนเลอิกจะมีผลเป็น linoleyl alcohol กรดลิโนเลอิกเป็นสารลดแรงตึงผิวอย่างหนึ่งโดยมี critical micelle concentration ที่ 1.5 x 10−4 M ณ พีเอช 7.5
กรดลิโนเลอิกได้รับความนิยมในผลิตภัณฑ์เครื่องสำอางขึ้นเรื่อย ๆ เพราะมีประโยชน์ต่อผิวหนัง งานวิจัยได้แสดงคุณสมบัติต้านการอักเสบ ลดสิว ทำให้ผิวขาว และรักษาความชุ่มชื้นเมื่อทาที่ผิวหนัง
งานวิจัย
อนุมูลลิพิดอิสระ (lipid radical) ของกรดลิโนเลอิกสามารถใช้แสดงผลต้านอนุมูลอิสระของโพลีฟีนอล (polyphenol) และฟีนอลตามธรรมชาติต่าง ๆ คือการใส่ 2,2'-Azobis (2-amidinopropane) dihydrochloride กับกรดจะทำให้กรดเกิดปฏิกิริยาออกซิเดชัน ซึ่งก่ออนุมูลลิพิดอิสระ แล้วก็จะผสมฟีนอลเป็นคู่ ๆ เพื่อแสดงว่า จะทำให้เกิดผลเป็นการทำงานร่วมกันหรือขัดแย้งกันต่ออนุมูลลิพิดอิสระ งานวิจัยเช่นนี้มีประโยชน์เพื่อสืบว่า ฟีนอลอะไรป้องกันกระบวนการออท็อกซิเดชัน (autoxidation) ของลิพิดในน้ำมันพืช
สมเด็จพระสันตะปาปาฟรานซิส
สมเด็จพระสันตะปาปาฟรานซิส (Francis; Franciscus; Francesco; Francisco; พระนามเดิม ฮอร์เฮ มาริโอ เบร์โกกลิโอ; ประสูติ 17 ธันวาคม ค.ศ. 1936) เป็นประมุขแห่งพระศาสนจักรคาทอลิกและประมุขแห่งนครรัฐวาติกันตั้งแต่ ค.ศ. 2013 สมเด็จพระสันตะปาปาฟรานซิสเป็นสมเด็จพระสันตะปาปาพระองค์แรกจากคณะเยสุอิต เป็นพระองค์แรกที่มาจากทวีปอเมริกาใต้ เป็นพระองค์แรกที่มาจากซีกโลกใต้ และเป็นพระองค์แรกที่มาจากนอกทวีปยุโรป ตั้งแต่สมัยของสมเด็จพระสันตะปาปาเกรกอรีที่ 3 ซึ่งเป็นชาวซีเรีย ผู้ซึ่งครองราชย์ในคริสต์ศตวรรษที่ 8
เมื่อทรงพระเยาว์
สมเด็จพระสันตะปาปาฟรานซิสประสูติในกรุงบัวโนสไอเรส เมื่อวันที่ 17 ธันวาคม พ.ศ. 2479 ทรงมีพี่น้อง 5 คน พระชนกเป็นคนงานทางรถไฟ พระองค์ทรงได้รับปริญญาวิทยาศาสตรมหาบัณฑิต สาขาวิชาเคมี จากมหาวิทยาลัยบัวโนสไอเรส และทรงเข้าศึกษาที่เซมินารีในย่านบียาเดโบโต พระองค์ได้เป็นปฏิญาณตนเป็นนักบวชคณะเยสุอิตเมื่อวันที่ 11 มีนาคม พ.ศ. 2501 และทรงได้รับใบรับรองด้านสาขาวิชาปรัชญา จาก Colegio Máximo San José ต่อมาพระองค์ได้ทรงงานสอนวิชาวรรณกรรมและจิตวิทยาที่ Colegio de la Inmaculada และ Colegio del Salvador
ในปี พ.ศ. 2510 ทรงจบการศึกษา แล้วรับศีลอนุกรมเป็นบาทหลวงเมื่อวันที่ 13 ธันวาคม พ.ศ. 2512 ทรงทำงานสอนที่มหาวิทยาลัย Facultades de Filosofía y Teología de San Miguel จนดำรงตำแหน่งเป็นศาสตราจารย์ทางเทววิทยา
ช่วง พ.ศ. 2516 - 2522 ทรงดำรงตำแหน่งอธิการเจ้าคณะแขวงคณะเยสุอิตในประเทศอาร์เจนตินา แล้วย้ายไปเป็นอธิการเซมินารีซานมีเกลจนถึงปี พ.ศ. 2529
สมณศักดิ์
บาทหลวงฮอร์เฮ เบร์โกกลิโอ ได้รับการอภิเษกเป็นมุขนายกผู้ช่วยแห่งบัวโนสไอเรสและมุขนายกเกียรตินามแห่งเอากา (Auca) และได้สืบตำแหน่งเป็นอาร์ชบิชอปแห่งบัวโนสไอเรสแทนในวันที่ 28 กุมภาพันธ์ พ.ศ. 2541
ในวันที่ 21 กุมภาพันธ์ พ.ศ. 2544 ท่านได้รับแต่งตั้งเป็นพระคาร์ดินัล โดยสมเด็จพระสันตะปาปาจอห์น ปอลที่ 2 ได้ปฏิบัติหน้าที่ในหลายหน่วยงานในสภาปกครองโรมัน ได้แก่
การดำรงตำแหน่งพระสันตะปาปา
เมื่อสมเด็จพระสันตะปาปาเบเนดิกต์ที่ 16 ทรงสละตำแหน่งเมื่อวันที่ 28 กุมภาพันธ์ พ.ศ. 2556 และได้เปิดทางให้มีการเลือกพระสันตะปาปาองค์ใหม่ จึงได้มีการจัดการประชุมเลือกตั้งพระสันตะปาปา โดยกำหนดให้มีขึ้นในวันที่ 12 มีนาคม พ.ศ. 2556 หลังจากการลงคะแนนเสียงครั้งที่ 5 โดยพระคาร์ดินัลผู้มีสิทธิ์ออกเสียงจำนวน 115 ท่าน ผลปรากฏว่าพระคาร์ดินัลฮอร์เฮ เบร์โกกลิโอ อาร์ชบิชอปแห่งบัวโนสไอเรส ประเทศอาร์เจนตินา ได้รับเลือก และทรงเลือกพระนาม "Franciscus" ซึ่งหมายถึงนักบุญฟรังซิสแห่งอัสซีซี  นับเป็นพระสันตะปาปาพระองค์แรกจากทวีปอเมริกาและคณะเยสุอิต
ในวันที่ทรงได้รับเลือกตั้ง สันตะสำนักประกาศว่าพระนามอย่างเป็นทางการของพระองค์คือ "ฟรานซิส" ไม่ใช่ "ฟรานซิสที่ 1" พระองค์จะมีพระนามว่าฟรานซิสที่ 1 ก็ต่อเมื่อในอนาคตมีสมเด็จพระสันตะปาปาฟรานซิสที่ 2
การเสด็จเยือนประเทศไทยอย่างเป็นทางการ
เมื่อวันที่ 13 กันยายน 2562 ณ ห้องประชุมชั้น 11 อาคารรวมจิตเพียรธรรม โรงพยาบาลเซนต์หลุยส์ สภาประมุขแห่งบาทหลวงโรมันคาทอลิกแห่งประเทศไทย นำโดยพระคาร์ดินัล ฟรังซิสเซเวียร์ เกรียงศักดิ์ โกวิทวาณิช ประธานสภาประมุขบาทหลวงโรมันคาทอลิกประเทศไทย และอาร์ชบิชอปพอล ชาง อิน-นัม เอกอัครสมณทูตวาติกันประจำประเทศไทย ได้ออกแถลงการ เรื่องสมเด็จพระสันตปาปาฟรานซิส จะเสด็จเยือนประเทศไทยอย่างเป็นทางการตามคำเชิญของรัฐบาลไทย ในโอกาสฉลอง 350 ปี มิสซังสยาม
สมเด็จพระสันตปาปาฟรานซิส เสด็จถึง ณ ท่าอากาศยานดอนเมือง วันที่ 20 พฤศจิกายน 2562 เวลา 12.30 น. ด้วยสายการบินอาลีตาเลีย (สายการบินประจำชาติอิตาลี) ได้รับการต้อนรับจากคณะพระสังฆราชทั้ง 11 สังฆมณฑล ทรงทำภารกิจหลายประการในประเทศไทย อาทิ เมื่อวันที่ 21 พฤศจิกายน 2562 เสด็จฯ เข้าเฝ้าพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ณ พระที่นั่งอัมพรสถาน เสด็จฯ เข้าเฝ้าสมเด็จพระสังฆราช สกลมหาสังฆปรินายก ณ วัดราชบพิธสถิตมหาสีมารามราชวรวิหาร และเสด็จฯ ทรงประกอบพิธีมิสซา ณ สนามกีฬาแห่งชาติ เป็นต้น จนถึงวันที่ 23 พฤศจิกายน 2562 เสด็จออกจากประเทศไทย ด้วยสายการบินไทย เพื่อเสด็จต่อไปยังประเทศญี่ปุ่น
เชิงอรรถ
ออกเสียงตามตัวอักษรแบบภาษาสเปนในลาตินอเมริกา : ฮอร์เฮ มาริโอ เบร์โกกลิโอ, ออกเสียงดั้งเดิมแบบภาษาอิตาลี:  จอร์เจ มารีโอ แบร์กอลโย
ไฟป่าในฟอร์ตมักเมอร์รีย์ พ.ศ. 2559
ในวันที่ 1 พฤษภาคม พ.ศ. 2559 ไฟป่าได้ลุกลามขึ้นในทิศตะวันตกเฉียงใต้ของฟอร์ตมักเมอร์รีย์ ในเขตเทศบาลภูมิภาควุดบัฟฟาโล รัฐแอลเบอร์ตา ประเทศแคนาดา ต่อมาในวันที่ 3 พฤษภาคม ไฟได้ไหม้จนถึงชุมชน ทำลายบ้านและอาคารไปมากกว่า 1,600 หลัง ไฟป่าครั้งนี้ทำให้มีการอพยพครั้งใหญ่ที่สุดในประวัติศาสตร์ของผู้อยู่อาศัยในรัฐแอลเบอร์ตา
สภาพอากาศ
มีอากาศที่ร้อนและแห้งผิดปกติในพื้นที่ทางตอนเหนือของรัฐแอลเบอร์ตา ซึ่งทำให้อุณหภูมิที่วัดได้ที่ฟอร์ตมักเมอร์รีย์ในวันที่ 3 พฤษภาคม สูงถึง 32.8 C อีกทั้งยังมีความชื้นที่ต่ำมากที่ 12% สถานการณ์ทวีความรุนแรงมากขึ้นในวันที่ 4 พฤษภาคม ซึ่งมีอุณหภูมิสูงถึง 31.9 C และความเร็วลม 72 กิโลเมตรต่อชั่วโมง ซึ่งเป็นเหตุที่ทำให้ไฟลุกลามอย่างรวดเร็ว
ส่วนฤดูหนาวก่อนที่จะเกิดไฟป่าครั้งนี้มีอากาศแห้งผิดปกติ และมีชั้นน้ำแข็งเพียงเล็กน้อย อีกทั้งยังละลายอย่างรวดเร็ว ประกอบกับอุณหภูมิที่สูงขึ้น เป็นจุดที่แสดงออกให้เห็นสถานการณ์ครั้งนี้อย่างเต็มรูปแบบ
การลุกลามของไฟ
รัฐท้องถิ่นได้ประกาศสถานการณ์ฉุกเฉินในวันที่ 1 พฤษภาคม เวลา 21:57 น. ตามเวลาท้องถิ่น ให้ผู้อาศัยในเซ็นเท็นเนียลเทรลเลอร์พาร์ก และในพื้นที่ละแวกใกล้เคียงกับแพรรีครีก รวมไปถึงเกรกวาร์ ภายใต้การบังคับการอพยพของสภาเมือง โดยคำสั่งอพยพใน 2 บริเวณได้รับการผ่อนปรนด้วยการให้อยู่ในที่พักอาศัยในเวลากลางคืน ซึ่งประกาศเมื่อวันที่ 2 พฤษภาคม เนื่องจากไฟได้ลุกลามไกลจากเมืองออกไปทางทิศตะวันตกเฉียงใต้  อย่างไรก็ตาม ต่อมาได้มีคำสั่งอพยพใน 12 ละแวกใกล้เคียงในวันที่ 3 พฤษภาคม เวลา 17:00 น. ตามเวลาท้องถิ่น และประกาศการอพยพครอบคลุมทั้งเมืองฟอร์ตมักเมอร์รีย์ในเวลา 18:49 น. และคำสั่งอพยพเพิ่มเติมที่ครอบคลุมไปถึงแอนแซก, ที่ดินบริเวณทะเลสาบเกรกวาร์ และฟอร์ตมักเมอร์รีย์เฟิสต์เนชัน ในวันที่ 4 พฤษภาคม 21:50 น. ตามรายงาน ผู้อาศัย 88,000 คนได้อพยพออกจากเมืองแล้ว โดยไม่มีผู้บาดเจ็บและเสียชีวิต อย่างไรก็ดี มีผู้เสียชีวิต 2 รายในอุบัติเหตุรถชนระหว่างการอพยพผู้คน